JKW-KABUM-21-ZHA-001-040-wylie
oM swasti/__/'dir rdo rje mkha' 'gro'i sbyin sreg gi cho ga sgrub par 'dod pas/__mdun du spos phor sogs su me chu til dang bcas pa bshams la/__bdag gi tshe 'khor ba thog ma med pa nas bsags pa'i sdig sgrib thams cad yi ge paM nag po'i rnam par gnas pa lte ba'i gtum mo ye shes kyi mes ded/__sna sgor sdig pa rwa can gyi rnam pas thon nas mdun gyi til la thim par bsams la/__me bsang sbyang /__stong pa'i ngang las hU~M las zhi ba'i thab khung mtshan nyid dang ldan pa'i nang du raM las me'i dkyil 'khor 'bar ba'i dbus su sna tshogs pad+ma dang nyi ma la gnas pa'i rdo rje mkha' 'gro sku mdog nag po zhal gcig phyag gnyis thugs kar hUM mdzad kyi phyag rgyas rdor dril bsnams pa/__zhal gdangs shing mche ba gtsigs pa khro bo'i mtshan nyid thams cad rdzogs pa de'i spyi bor oM/__mgrin par AH__thugs kar hU~M/__hU~M las 'od zer 'phros pas ye shes pa badz+ra sa mA dzaH__dzaHhU~M ba~M hoH__zhes spyan drangs shing bstim/__slar yang thugs ka nas 'od zer 'phros pas dbang gi lha rigs lnga spyan drangs/__ar+g+haM sogs kyis mchod/__de bzhin gshegs pa thams cad kyis bdag la mngon par dbang bskur du gsol/__/zhes gsol ba btab pas dbang gi lhas oM badz+ri b+ha wa a b+hi Shiny+tsa hU~M/__zhes dbang bskur bas sku gang dri ma dag__/chu lhag ma yar lud pa las mi bskyod pas dbu brgyan/__slar yang /__oM badz+ra DA ka DA ki ni sa pa ri wA ra ar+g+haM sogs chu gnyis nyer spyod rol mo dang bcas pas mchod la/__mi bskyod rdo rje ye shes che/__/rdo rje dbyings kyi mkha' chen po/__/rdo rje gsum mchog dkyil 'khor gtso/__/rdo rje mkha' 'gro phyag 'tshal lo/__/zhes pas bstod nas/__khro bo zhal rab tu gdangs nas bsreg bya za ba'i las mdzad par bsam la til mtheb srin gyis bzung ba 'bul zhing /__oM badz+ra DA ka kha kha khA hi khA hi sarba pA paM da ha na b+hasmi ku ru swA hA/__zhes lan bdun nam gsum du phul la mthar g.yon pa'i til chu nang du dor/__khro bo rlung rngubs pa'i sbyor bas nang du bsdu zhing dge ba bsngo'o/__/tshul 'di ni rdo rje mkha' 'gro mas/__paM gyur sdig pa mi zad pa/__/sna yi sgo nas phyungs nas ni/__/me dang chu la blug par bya/__/zhes gsungs pa bzhin no/__/ces pa'ang 'gyur med rdo rjes spel ba'o/___/___!_
Debug data: